പാതിരാമണല് പുനരധിവാസ പ്രദേശത്ത് വെള്ളക്കെട്ടു രൂക്ഷം മുഹമ്മ : പാതിരാമണല് ദ്വീപില്നിന്നു വിനോദസഞ്ചാരത്തിന്റെ പേരില് കായിപ്പുറത്തു പുനരധിവസിപ്പിക്കപ്പെട്ട 13 വീട്ടുകാര്ക്കു ദുരിതം. മുന്കാലങ്ങളില് കായലിലേക്കു വെള്ളം ഒഴുകിപ്പോകുന്നതിനുണ്ടായിരുന്ന കൈവഴികള് നികത്തപ്പെട്ടതുമൂലം വെള്ളത്തിന്റെ ഒഴുക്കു തടസ്സപ്പെട്ടു. കൊതുകുജന്യരോഗങ്ങള് ഉള്പ്പെടെ പലതരം രോഗങ്ങള്ക്ക് ഇതുവഴിവെക്കുന്നുവെന്നു പ്രദേശവാസികള് പറയുന്നു. പ്രദേശത്തു വീടുകളുടെ എണ്ണവും വര്ധിച്ചു. ഇതോടൊപ്പം റോഡിന്റെയും മതില്ക്കെട്ടുകളുടെയും നിര്മാണവും വെള്ളത്തിന്റെ സ്വാഭാവിക ഒഴുക്കുതടയാന് കാരണമായി. വെള്ളം ഒഴുകിപ്പോകുന്നതിനുണ്ടായിരുന്ന ചെറുകൈവഴികള് പുനഃസ്ഥാപിക്കുകയും വെള്ളം കെട്ടിക്കിടക്കുന്ന ഭാഗങ്ങളില്നിന്നു ചെറിയ കൈവഴികള് നിര്മിച്ചു കായലിലേക്കു വെള്ളം ഒഴുകുന്നതിനുള്ള സംവിധാനം ഏര്പ്പെടുത്താന് അധികൃതരുടെ അടിയന്തര ശ്രദ്ധ ആവശ്യമാണ്.The post പാതിരാമണല് പുനരധിവാസ പ്രദേശത്ത് വെള്ളക്കെട്ടു രൂക്ഷം first appeared on MalayalamExpressOnline.